...ibbażata f'Londra, din il-kumpanija taħdem permezz tat-tekonoloġija 'blockchain' YOVO, kumpanija bbażata f’Londra, għażlet lil Malta bħala l-post fejn twaqqaf il-kwartieri ġenerali tagħha. Fil-bidu tagħha YOVO se tħaddem mat-30 persuna u għall-bidu se tinvesti €20 miljun - ammont li mistenni jkompli jiżdied. Is-Segretarju Parlamentari għas-Servizzi Finanzjarji, Ekonomija Diġitali u Innovazzjoni Silvio Schembri esprima sodisfazzjon għad-deċiżjoni ta’ YOVO. “Din l-aħbar seħħet f’mument ideali. Illum it-tliet abbozzi ta’ liġijiet: liġi ġdida li se twaqqaf l-Awtorità Maltija għall-Innovazzjoni Diġitali, liġi dwar l-użu ta’ teknoloġija ġdida marbuta mal-innovazzjoni diġitali u liġi dwar servizzi relatati ma’ muniti virtwali, issa huma fi stadju tat-tieni qari fil-Parlament u nħarsu ’l quddiem li dawn isiru liġijiet. Hu evidenti li l-operaturi f’dan is-settur qed ifittxu ċertezza legali u din hi l-intenzjoni ta’ dan il-gvern. Nirringrazzja lil YOVO li poġġew fiduċja sħiħa f’pajjiżna, li se joħolqu impjiegi ġodda u li huma kommessi li jagħmlu minn Malta The Blockchain Island ”, qal Silvio Schembri. Il-Kap Eżekuttiv u l-Ko-Fundatur ta’ YOVO Richard Skaife qal li fost l-akbar kumpaniji innovattivi fid-dinja fil-qasam tan- network tat-telefonija mobbli, YOVO kburija li qed issejjaħ lil Malta, il-pajjiż li hu minn ta’ quddiem nett fil-qasam tal- blockchain , bħala d-dar tagħha. Minn Malta se nservu miljuni ta’ konsumaturi permezz ta’ servizzi taċ-ċellulari u dan għaliex il-kwartieri ġenerali se jkunu f’Malta biex b’hekk ikollna rwol attiv fil-komunità blockchain li kull ma jmur qed tkompli tikber f’dik li qed tissejjaħ The Blockchain Island. YOVO hi kumpanija globali fil-qasam tan- network tat-telefonija mobbli bbażata fuq it-teknoloġija blockchain . Ma’ YOVO wieħed jista’ jirċievi jew jixtri servizzi permezz ta’ muniti diġitali - cryptocurrencies. YOVO taħdem mill-qrib ma’ msieħba oħrajn fil-qasam tat-telefonija ċellulari minn madwar 130 pajjiż u hu stmat li dan l-ammont se jitla’ għal 200 fit-12-il xahar li ġejjin.